Welkom by die webtuiste van Die Bond van die Vermeulen Familie. Die Bond is onder andere verantwoordelik vir die navorsing en opdatering van die geslagsregisters van ons stamvaders Jan Willemsz en Dirk Cornelisz.
Navorsing word reeds sedert 1989/1990 gedoen en die Bond is gestig op 3 Maart 2000.
Klik op die onderskeie opskrifskakels hierbo om meer te wete te kom oor ons.
As lid van die Bond onderneem ek om
trots in die Vermeulen-familienaam te bevorder;
ten alle tye die instandhouding van sosiale en kulturele bande onder lede te bevorder en om kontak met nasate te bou en 'n gees van samehorigheid te bevorder onder alle Vermeulen afstammelinge;
met integriteit en waardigheid op te tree;
die nodige erkenning te gee aan bronne en eiendom van alle ander persone en instansies;
die privaatheid van lede en ander persone te respekteer asook hul reg op privaatheid van inligting;
ten alle tye die Bond se beeld te bevorder en nie persoonlike voordeel sal nastreef nie;
die inligting van die Vermeulen geslagregister databasis sover dit binne my vermoë is, opdateer te hou;
alles in my vermoë te doen om die Vermeulen van te beskerm en ons stamboom vir ons nageslag te bewaar en
ons Bondwapen se leuse "Non Pareil", wat "Niks Beter Nie" beteken, uit te leef en waardig te wees.
DIE BOND GEDURENDE DIE KORONAVIRUS PANDEMIE
Ofskoon die uitbreek van die wêreldwye Koronavirus pandemie tot dusver nie 'n groot invloed gehad het op die werksaamhede van die Bond nie, het die pandemie en die gevolglike inperkingmaatreëls 'n groot negatiewe invloed gehad op die leefstyl en beroepsbeoefening van ons lede wat tot gevolg gehad het dat van ons lede asook ander Vermeulen afstammelinge finansieël swaar kry. Die noodwendige hou van die algemene ledevergadering en bestuursvergadering d.m.v. 'n virtuele aanlyn platform is ook die direkte gevolg van hierdie pandemie. Ons is bewus van Vermeulen afstammelinge wat as gevolg van die virus gesterf het maar tot nou het ons nog geen Bondlede verloor a.g.v. Covid nie. Die bestuur van die Bond wil dus alle lede en Vriende alle sterkte toewens en vertrou dat almal gesond en veilig sal bly.
PRIVAATHEIDSBELEID VAN BOND
Om tred te hou met wetgewing oor Die Beskerming van Persoonlike Inligting, het die Bond ook 'n privaatheidsbeleid aanvaar waarvan u kennis moet neem. Kliek hier om die beleid te lees.
NUWE BESTUUR VAN DIE BOND
Neem asseblief kennis van die Bestuur wat op 15 Augustus 2020 op die Algemene ledevergadering verkies is:
JOHAN VERMEULEN. Hy is van Melkbosstrand en het in die beginjare van die Bond op die Bestuur gedien.
ZELMA GELDENHUYS. Sy dien sedert 2017 op die bestuur.
STOFFEL VERMEULEN. Hy dien sedert 2019 op die bestuur.
HENNIE VERMEULEN. Hy dien sedert 2018 op die bestuur.
Hennie is na afloop van die vergadering deur die bestuur as Voorsitter aangewys.
HOE KAN JY ONS AS VERMEULEN AFSTAMMELING HELP
Maak seker dat jou en jou naasbestaandes se besonderhede korrek en opdateer is in die Geslagsregister van die Vermeulen Familie in Suider-Afrika of dat jou inligting wel in die register opgeneem is.
DIE VERMEULEN FAMILIE SE VERBINTENIS MET PRETORIA
Hierdie artikel is geskryf deur Johan Vermeulen en word nou na sy dood op ons webblad geplaas. Erkenning word gegee aan die bronne wat hy gebruik het om die artikel saam te stel.
Uit die inhoud van die artikel kom dit duidelik na vore wattter belangrike en geskiedkundige rol die Vermeulens gespeel het in die ontstaan en ontwikkeling van Pretoria en kan daar tereg gesê word dat die Vermeulens beskou kan word as van die eerste inwoners van Pretoria.
Om artikel te lees, KLIEK HIER
THE VERMEULENS OF STANFORD AND THE OVERBERG
Hierdie artikel word met toestemming van Annalize Mouton op ons webblad geplaas.Die artikel het op 14 Oktober 2014 verskyn in ",Portrait of a Village life in Stanford, a village in Cape Overberg". Ons dank aan Annalize Mouton.